Aleksander Ford
Aleksander Ford (24. novembar 1908 - 4. april 1980) bio je poljski filmski režiser jevrejskog porijekla, poznat kao jedna od najznačajnijih i najuticajnijih ličnosti poljske kinematografije u prvim poratnim decenijama.

Rodio se kao Mosze Lifszyc u jevrejskoj porodici u Kijevu, koji je tada bio dio carske Rusije. Odrastao je u Varšavi, a filmom se počeo baviti 1930-ih snimajući filmove kako na poljskom tako i na jidišu. Nakon njemačke invazije i okupacije je 1940. prebjegao na sovjetsku teritoriju gdje su ga tamošnje vlasti angažirale nakon operacije Barbarossa angažirale da organizira filmsku produkciju u okviru pro-sovjetskih poljskih trupa pri Crvenoj armiji. Poslije rata i uspostave komunističkog režima, Ford je 1948. postao direktor državne filmske kuće Film Polski. Postao je mentor mnogim istaknutim poljskim sineastima kao što su Andrzej Wajda i Roman Polanski, a od kojih ga je potonji opisao kao "pravovjernog staljinista". Ford, koji je 1956. postao članom vladajuće stranke PURP je pao u nemilost za vrijeme Martovskih zbivanja u proljeće 1968. godine te je, zbog svog jevrejskog porijekla bio prokazan kao "cionist" te emigrirao u Izrael, a potom živio u SAD. U emigraciji je snimio dva filma, od kojih su oba bila neuspjela kod publike i kritike. Izvršio je samoubistvo.

Izabrana filmografija
 Sie sind frei, Dr. Korczak (1975)
 The First Circle (1973)
 The Doctor Speaks Out (1966)
 The First Day of Freedom (Pierwszy dzień wolności, 1964) 
 Knights of the Teutonic Order (Krzyżacy, 1960)
 The Eighth Day of the Week (Ósmy dzień tygodnia, 1959)
 Five Boys from Barska Street (Piątka z ulicy Barskiej, 1954)
 Youth of Chopin (Młodość Chopina, 1952)
 Border Street (Ulica Graniczna, 1949)
 Majdanek: Cemetery of Europe (Majdanek - cmentarzysko Europy, 1945)
 Children Must Laugh (Droga młodych, 1936)
 Granny Had No Worries (Nie miała baba kłopotu, 1935, ko-režiser: Michał Waszyński)
 Legion of the Streets (Legion Ulicy, 1932)

Izvori

Vanjske veze

 Knights of the Teutonic Order - Aleksander Ford at Culture.pl

Poljski filmski režiseri
Samoubice